Document ID: 31994R2760

NEUVOSTON ASETUS (EY) N:o 2760/94,
annettu 10 päivänä marraskuuta 1994,
Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta neljännen kerran
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti puuvillaa koskevassa pöytäkirjassa N:o 4 olevan 11 kohdan,
ottaa huomioon Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(1), ja erityisesti sen 3 artiklan 2 kohdan,
ottaa huomioon komission ehdotuksen(2),
ottaa huomioon Euroopan parlamentin lausunnon(3),
sekä katsoo, että
asetuksen (ETY) N:o 1964/87 2 artiklan 2 kohdassa säädetään, että taatun enimmäismäärän ylittyessä sovellettavan kohdehinnan alennuksen liiallisten vaihteluiden välttämiseksi alennuksen tasoa on rajoitettava; markkinointivuodesta 1994/1995 alkaen kyseinen alennus rajataan 20 prosenttiin kohdehinnasta, kun se oli markkinointivuonna 1993/1994 rajattu 15 prosentin suuruiseksi, ja
jottei mainitun alennusrajan korottamisesta 15 prosentista 20 prosenttiin olisi vahingollisia seurauksia toimijoille, olisi otettava käyttöön porrastusosa soveltamalla markkinointivuoden 1994/1995 osalta keskikorkeata 18,5 prosentin rajaa,
ON ANTANUT TÄMÄN ASETUKSEN:
1 artikla
Tällä asetuksella vahvistetaan Kreikan liittymisasiakirjaan liitetyssä pöytäkirjassa n:o 4 olevassa 3 kohdassa määrätyn ja asetuksella (ETY) N:o 1964/87 mukautetun puuvillan tuotantotukijärjestelmän mukautukset.
2 artikla
Korvataan asetuksen (ETY) N:o 1964/87 2 artiklan 2 kohdan toinen alakohta seuraavasti:
"Jos kuitenkin tuen määrän vähennys on yli 20 prosenttia kohdehinnasta, tämä vähennys on rajattava kyseiseltä markkinointivuodelta 20 prosenttiin lukuun ottamatta markkinointivuotta 1994/1995, jonka osalta molemmat edellä mainitut prosenttimäärät vahvistetaan 18,5 prosentin suuruisiksi, sanotun kuitenkaan rajoittamatta kolmannen alakohdan soveltamista. Tämän rajan ylittävä vähennys siirretään seuraavan markkinointivuoden kohdehintaan seitsemän prosentin rajaan asti."
3 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1994/1995 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä marraskuuta 1994.

Labels: 2
17
19
5
18
15